Har fået foderleverandør til at lave foderplaner for mine heste. Der er, så vidt jeg kan se, benyttet PChorse til at lave planerne. Planerne er kun beregnet på basis af aktuelt behov og således er der ikke oplyst fx hvorledes en hoppes behov ændrer sig de næste 3 mdr som er de sidste 3 mdr af dærgtighed. Sidder derfor og bladrer i Den Store Foderbog (Nanna Luthersson) for at se forskelle på behov, så jeg (måske) selv kan beregne. OG opdager så, at der er STOR forskel i de normer - især for protein - der ligger i de foderplaner jeg har fået udarbejdet og de normer (KER) der er benyttet i Nanna Lutherssons bog. Normerne for de fleste mineraler og vitaminer ser ud til at være rimeligt enslydende men især calcium afviger også en del. Hvad er fup og fakta? Nogen der har relevant viden / erfaring at øse af. Og nogen der kan anbefale foderberegningsprogrammer til hjemmebrug både hvad angår brugervenlighed, pris og selvfølgelig ikke mindst korrekte fodernormer...
Hej. jeg er ikke ekspert. Jeg bruger sund hest og her anvendes KER normerne også. Der diskuteres omkring mineral og vitamin normerne hvorvidt man skal bruge NRC normer eller KER normer i optimeringen af hestes foderplaner. I USA og England er der udbredt at bruge KER normer og enkelte foderfirmaer herhjemme er via import af udenlandske produkter fulgt med. Forskellen er at KER normerne ligger højere på flere af mineralerne og vitaminerne end NRC normer, mens foderenheder og proteinniveau er de enige om. Brogården skriver : Brogaarden har valgt at følge  ne fra KER, da vi gerne vil sikre hesten den mest optimale dækning af næringsstoffer. Som eksempel kan nævnes; for heste i vækst ligger de fleste vitaminer og mineraler 1,25-3 gange højere for KER end for NRC. Vi har mange års og god erfaring med forebyggelse af vækstproblemer, når hesten fodres ud fra KER  ne, hvor hesten netop tildeles et højere niveau af bl.a. mineraler. Hilsen Rikke
jeg arbejder med ker normer, men egentlig er det nok fordi jeg kan se det fungerer i mine foderplaner og for mine heste og de heste jeg arbejder med. jeg tror det er et spørgsmål om hvad man har vænnet sig til, nu har jeg så lavet foderplaner og fodret i mange år og da jeg i sin tid startede med at kikke på foder i en lidt mere spcifike proces var det ker-normerne der var tilgængelige for mig. om du bruger pc horse, eller sund hest er for mig at se ligegyldigt så længe du huske at det kun er vejledene, har du et specifikt problem skal du altid have en proff. ind over til at vejlede dig. Generalt kan man sige at en hoppe i fol har brug for lidt ekstra og er du tilfreds med de foderplaner du har fået lavet, synes jeg du skal kontakte din lev. og få personen til at regne ud hvad din hoppe skal have de sidste 3 mdr. inden foling. Mine egne hopper får et mineral tilskud de sidste måneder samt bliver sat lidt op i foder. andre igen køber fuldfoder blandinger spceielt beregnet til hopper i fol osv. jette
KER's norm er det der hedder en behovsnorm, det vil sige det behov som man har vurderet hesten har for de pågældende næringsstoffer. NRC's norm er en såkaldt minmumsnorm, dvs. det man som et minimum mener hesten har behov for. Begge normer kan anvendes med lige stor succes hvis personen der laver foderplanen er dygtig og ved hvad normerne betyder. Men uanset hvad er et foderplansprogram jo kun en lommeregner, og kan således ikke tænke for dig - dermed ment at man skal vide hvad man laver når man bruger et foderprogram. I et foderprogram er det således muligt at få opfyldt hestens normer ved anvendelse af halm, hvede (!) og en vitamin/mineralblanding. Absolut ikke en brugbar foderplan, det er jo klart for alle, men programmet kan godkende dette og derfor mener jeg at man skal vide rigtig meget før man kaster sig ud i at lave foderplaner. Til en drægtig hoppe laver jeg altid en plan for de første 1-8 måneders drægtighed, og så en justeret plan for de højdrægtige. Dette vil jeg også mene du kan kræve af din foderleverandør. De fleste foderfirmaer har idag ganske dygtige folk ansat, og det synes jeg er en god udvikling.
Tak for jeres svar. Kan se, der er visse ting, man ikke skal begive sig ud i, når trætheden har meldt sig og man overser, at en tabel opereret med råprotein og en anden med fordøjelig råprotein.   . Har nu sammenlignet de to normer over morgenmaden og kan se at forskellene ikke er helt så udtalte. Foderprogrammerne er vel i sin natur kun forholdsvis simple excel-tabeller og som du gangske rigtigt gør opmærksom på, Reni, ikke spor klogere end de vi propper i dem. Udfordringen i forhold til mine hopper er deres trivelighed, som gør at de på wrap/hø får dækket deres energibehov helt frem til foling, men typisk kommer til at mangle lidt protein og måske også kommer til at stå med et lidt skævt Ca/P forhold fordi de fleste vitamin/mineralblandinger typisk er indrettet efter en mere P-holdig foderration. Jeg tænker at et moderat tilskud af soyaskrå vil kunne bidrage til løsning af begge udfordringer, men det skuffer mig lidt, at det er mig, der skal bringe både problem og løsningsforslag på banen over for foderleverandøren.
Hvis jeg har læst det rigtigt, er det en nøjsom hoppe i fol. Sådan en ville jeg give TM hors balance/super plus. Eller suregrow, selvfølgelig. Det er bare dyrere. Her skal du ikke selv tænke og afmåle nøje - forholdene, ca-p er i orden, der er rigelig lysin i, og 26% protein. Har også brugt travo-soyaskrå-lucerne, og ville aldrig bruge det igen, det er ligeså billigt og meget nemmere på den anden måde.
Det ER nøjsomme hopper i fol. Hors balance skal de som udgangspunkt have 1 kg af og det er altså næste en hel FE der ryger i regnskabet på den konto. Og når jeg kun fordrer med wrap ved siden af, så tror jeg faktisk igen, at ca-p forholdet bliver skævt (for meget ca). Min filosofi er derfor, at med travo p eller et andet godt mineraltilskud kombineret med soyaskrå, så sikrer jeg både nok protein og får en mere korrekt ca-p balance og lidt færre kalorier. Jeg vil være meget ked af at skulle reducere dem i wrap.
Vores lille miniaturedreng havde et stykke tid kløet sig. Min mistanke var derfor zinkmangel. Jeg fik dyrlægen til at tage en blodprøve af ham.  Har lige fået svar i dag. Han mangler zink. Men hans salt indhold var for stort, det kunne tyde på problemer med hans nyrer. Derfor tjekker de nu blodprøven yderligere, jeg får svar om 2 dage. Men nu er mit alarmberedskab jo helt oppe. Hvad fodre man sådan en dreng med?  Pt. får han det anbefalede mængde suregrow + 100 gr. fiberpiller da han er lidt til den tynde side. Dertil får han masser wrap.  Han skal jo have et tilskud af zink. Så overvejede at skifte over til Natur müesli eller Equigard og så en kur af Mikrovital.  Ville bare hører om i har bud på en foderplan til en 2 års.  Jeg snakker self. med dyrlæge om fodring om 2 dage. Vil bare lige hører andres erfaringer!
Hej.. Sikker noget dog - håber på gode svar fra dr.dyr. Mht til fodring ved jeg ikke så meget om nyreproblemer, men ved at flere heste der har fået Naturmusli har fået over belastet nyre - så det ville jeg ikke bruge. Heller altid selv til hippolyt produkter, da jeg synes de giver det bedste resultat - jeg ville prøve at ringe til dem hvis jeg var dig. Ellers kig lidt på denne: Meta Diät også fra Hippolyt - link:  Kender en der har fodre med dette, med gode resultater. God bedring og held og lykke..
Jeg vil slutte mig til ovenstående... det er et helt fantastisk godt foder 
den er svær har selv en dv der har belastede nyrer. du skal tænke på at holde protein niveauet lavt, dvs hø/ wrap og foder skal nøje afmåles (protein indholds mæssig) bedste bud er at bruge et alm fodermiddel (altså alm indhold protein) og så bruge hø/wrap med lav protein indhold, da krybbefoderet ikke batter ret meget i den sammenhæng. samtidig skal du passe på at den ikke får for lidt protein, det kan den heller ikke tåle. calsium mener jeg også har en effekt så det må heller ikke blive for højt. held og lykke med at finde en foderplan der passer til netop din hest
Tak for jeres råd!  Jeg har nu fået svar fra dyrlægen. Eddie har en smule for meget protein og urea/salt. Hun ville ikke udelukke nyreproblemer, men det er ikke alvorligt.  Hun anbefaler foder til heste med nyreproblemer. Meta diæt var den hun kendte.  Hun kunne desværre ikke fortælle mig hvad jeg skulle undgå og hvad jeg skulle gå efter af foder. Bortset fra Hippolyts...  Så nu har jeg skrevet til en der ligger foderplan, håber hun svarer hurtigt tilbage.